3 Le fa Paulo a ne a dira ditiro tsa Bokeresete ka tsela e e tlhomologileng, o ne a lemoga gore dilo tse a neng a di dira e ne e se ka ntlha ya bokgoni jwa gagwe. O ne a bolela jaana ka boingotlo: “Nna, motho yo o kwa tlase ga yo mmotlana thata mo baitsheping botlhe, ke ne ka newa bopelonomi jo bo sa re tshwanelang jono, gore ke tle ke bolelele ditšhaba dikgang tse di molemo ka ga dikhumo tse di ka se kang tsa tlhaloganngwa tsa ga Keresete.” (Baefeso 3:8) Mafoko ano a bontsha gore o ne a sa ikgantshe e bile a se mabela ka go ipona e kete o siame thata go feta batho ba bangwe. “Modimo o ganetsa ba ba mabela, mme o naya ba ba boikokobetso bopelonomi jo bo sa ba tshwanelang.” (Jakobe 4:6; 1 Petere 5:5) A re latela sekao sa ga Paulo, re ipona ka boikokobetso re le kwa tlase ga yo mmotlana thata wa bakaulengwe ba rona?